# data[].attributes.body
Business Card
Certificate
Thesis printing
Greeting Cards
Wedding Invitation
Flyers

# data[].attributes.attachment_link.readable_text
Memulakan sebuah perniagaan ada cabaran-cabarannya. Leaderonomics sempat bertemu beberapa pemimpin syarikat permulaan yang berkongsi tentang cabaran-cabaran yang dihadapi dan cara mengatasinya.
1. Membina pasukan
Anda memerlukan sebuah pasukan yang berupaya menguruskan syarikat permulaan itu bersama anda. Mereka perlu berupaya menggalas beberapa tanggungjawab pada masa yang sama dan yang boleh bekerja tanpa bimbingan.

Akan tetapi, individu-individu ini selalunya adalah yang terbaik dalam industri dan kemungkinan besar tidak akan bersetuju dengan pembayaran gaji yang lebih rendah di samping risiko kerjaya yang mungkin perlu ditangani.

Gunakan rangkaian keluarga dan rakan-rakan anda untuk mengenal pasti bakat-bakat yang teruja untuk mengikut serta dalam perubahan dan kembara ini. Salah satu daya tarikan adalah dengan memberi peluang kepada mereka untuk 'memiliki' syarikat melalui Pilihan Saham Pekerja.
2. Ketahui aliran kewangan
Kebolehan membaca penyata untung rugi perniagaan tidak mencukupi. Walaupun penyata menunjukkan pulang modal, ini tidak bermaksud perniagaan akan dapat bertahan pada bulan berikutnya.

Kunci syarikat yang berdaya maju adalah memastikan anda memahami akaun belum terima, belum bayar, dan kedudukan bersih pada setiap masa supaya anda dapat merancang lebih awal.

Penyata untung rugi dan kunci kira-kira, serta penyata aliran tunai adalah asas untuk memantau perolehan perniagaan dan membuat keputusan.
3. Menangani pesaing
Apabila berhadapan dengan pesaing dalam industri yang sama, anda mungkin rasa seperti kanak-kanak mendongak tatkala melihat kemegahan pergunungan Himalaya. Dan setiap seorang akan memberitahu anda bahawa alat mainan yang anda impikan berada di puncak gunung itu.

Agak menakutkan, terutamanya apabila anda membandingkan diri dengan syarikat-syarikat yang telah bertapak lama. Dapatkan bantuan dan nasihat daripada pakar-pakar. Libatkan diri dengan mereka dan sentiasa peka.

Anda akan menyedari bahawa anda tidak sepatutnya risau akan pesaing-pesaing anda. Fokus pada apa yang perlu anda lakukan dan biarkan klien, konsumer dan audiens menentukan siapa yang ingin mereka sokong.

Keperluan pematuhan dan kawal selia mungkin faktor rumit yang boleh menentukan kelangsungan perniagaan jika anda gagal untuk mematuhi atau tidak tegas. Sentiasa ambil tahu tentang undang-undang yang berkaitan dengan perniagaan anda dan berusaha untuk mematuhinya.
4. Berurusan dengan orang ramai
Seiring dengan perkembangan syarikat, anda perlu menggajikan lebih ramai pekerja. Kos tenaga kerja akan sentiasa menjadi isu dalam mana-mana syarikat dan anda perlu mencari penyelesaian terbaik untuknya.

Pada peringkat permulaan, segala-galanya akan nampak ceria tetapi akan tiba masanya apabila perselisihan faham dan pergeseran akan berlaku. Jangan takut untuk bercakap jujur dengan pasukan anda, mahupun berpisah dengan pengasas bersama atau para pekerja.

Ini adalah pusing pengurusan pasukan (bentuk, bantah, biasa, laksana), menurut ahli psikologi Bruce Tuckman.

Selalunya, sesebuah syarikat memerlukan 'polis baik, polis jahat' untuk memastikan keseimbangan dalam pengurusan sumberyang berbeza adalah tugas yang agak mengentarkan.

Dengan adanya sistem ganjaran dan penalti - yang memberi fokus pada pengukuhan positif dan negatif, dan bukannya hukuman, akan membantu mengawal situasi.
5. Kenali diri anda
Sebagai syarikat permulaan, setiap orang mempunyai idea berbeza tentang cara anda harus menguruskan perniagaan anda dan bagaimana anda patut berkembang.

Ini benar terutamanya apabila anda berada di peringkat penubuhan tabung dan pelabur-pelabur memberitahu anda untuk mengamalkan sesuatu model perniagaan produk.

Ambil masa untuk mencari, dan ada kalanya, membentuk identiti dan visi sendiri, model perniagaan yang terbaik dan kesesuaian produk dengan pasaran bagi perniagaan anda.

Sekiranya anda tidak tegas dalam identiti dan visi, anda mungkin dipengaruhi oleh pelabur dan rakan kongsi untuk mengambil hala tuju yang mungkin bukan yang paling sesuai untuk syarikat anda.

Kuncinya adalah memberi pasukan pengasas masa yang mencukupi untuk menguji pasaran dan membuat uji kaji pelbagai model perniagaan. Ini memberi mereka peluang untuk mengenal pasti yang mana yang terbaik untuk syarikat permulaan dan berkongsi visi itu dengan para pelabur.
Berkaitan: Jujur Menilai Diri 6. Pengurusan risiko
Sebahagian besar daripada proses pertumbuhan dan peluasan perniagaan adalah mengambil risiko. Jika anda asyik mengambil posisi yang selamat, anda tidak akan ke mana dan ia juga tidak dapat membuktikan jika perniagaan atau idea itu membuahkan kejayaan atau tidak.

Namun, kemalangan tidak berbau. Pekerja meletak jawatan. Bangunan terbinasa. Jentera rosak. Sedari risiko yang berkaitan dengan perniagaan anda, dan membuat perancangan tertentu.

Perlindungan insurans ada gunanya. Liputan pekerja, kebakaran dan kecurian, perubatan dan lebihan dapat menangani masalah ini.

Memulakan perniagaan dalam talian dan mengharapkan jualan utama daripada saluran media sosial juga ada risikonya. Sebuah perniagaan dalam talian mendapati akaun Facebook mereka digodam, menyebabkan mereka kehilangan kesemua 80,000 pengikut yang telah dikumpul selama beberapa tahun lamanya.

Mereka terpaksa bermula dari bawah dengan membuka semula halaman peminat Facebook mereka. Nasihat mereka? Kumpulkan pangkalan data pelanggan dari hari pertama. Selepas melakukan ini, mereka berjaya menghantar surat berita secara e-mel untuk memaklumkan pelanggan-pelanggan mereka tentang halaman baharu selepas kejadian tersebut.
7. Kemampanan
Faktor-faktor lain seperti ekonomi dan mata wang yang lembap perlu diambil kira. Jika anda menjual produk nyata, dan ia berasal dari luar negeri, harganya mungkin meningkat.
Selain itu, cukai barangan juga boleh menyebabkan harga produk menjadi lebih tinggi berbanding produk tempatan.

Ditambah pula dengan fakta bahawa rakyat Malaysia secara amnya mempunyai kurang pendapatan berbelanja disebabkan inflasi, cukai, Ringgit yang lemah, setaip pelanggan kurang berbelanja berbanding tahun-tahun sebelumnya.

Bagi menangani kejatuhan dalam jualan, anda boleh mengagih-agihkan 'telur pelaburan' supaya ia tidak hanya tertumpu kepada pasaran Malaysia semata-mata tetapi juga di peringkat serantau dan antarabangsa.

Pastikan yang asas kepada segala yang anda kerjakan memberi nilai tambah kepada suasana persekitaran.

Jika perniagaan anda bergantung pada jenama orang lain, produk orang lain dan risiko yang dihadapinya, anda pasti tahu itulah haluan untung anda. Di samping itu, kawalan perniagaan anda sebenarnya kurang dalam tangan anda. Pilih model perniagaan yang betul yang ada gol jangka panjang.
8. Budaya
Cakap biar serupa bikin. Penuhi setiap janji anda. Apa perkara yang anda bertolak ansur akan menjadi budaya syarikat.

Peri laku anda menentukan budaya syarikat. Rancang pertumbuhan dalam pasukan anda.
Fahami bahawa dalam peredaran masa, pekerja anda akan tumbuh dan belajar. Jika anda dapat menyemai fahaman ini dalam suasana kerja anda, ia menjadi alat pengekalan bakat yang kuat dan pada masa yang sama, membenarkan anda untuk berkembang atau menggalas peranan dan tanggungjawab yang lebih besar.

Siapa yang lebih pantas untuk mengambil alih dan menguruskan perniagaan anda kalau bukan pekerja yang sememangnya mengerjakanny setiap hari?
9. Kepimpinan
Pemilik syarikat baharu cenderung untuk menmbuat anggaran berlebihan tentang keupayaan diri. Fahamilah bahawa anda tidak mengetahui segala-galanya, dan ia sebenarnya okay.

Dapatkan seorang mentor - kepadanya anda boleh mengaku akan kesilapan anda - dan meminta pertolongan apabila anda tersilap langkah. Mentor anda akan memastikan anda bertanggungjawab kepada rancangan perniagaan dan perkembangan peribadi serta menentukan - dan menyelesaikan - kesilapan yang dilihat.

Satu lagi, untuk menjadi pemimpin, anda harus belajar menjadi orang yang lebih besar. Berikan dahulu. Percayakan mereka. Percaya yang mereka akan memberikan yang terbaik mungkin biarpun anda menyangsikannya. Menyelia kerja lebih baik daripada mengawal. Beri ruang untuk kesilapan kerana daripada kesilapan akan timbul pengajaran yang hebat.

Seseorang pemimpin akan memotivasikan mereka di sekitarnya untuk membuat yang terbaik. Kesihatan, disiplin, tabiat harian dan fokus anda amat penting kerana anda perlu berasa pada tahap terbaik untuk membuat keputsan yang terbaik.

Jika anda sering mengantuk dan penat, perniagaan anda akan merosot juga. Tetapkan waktu gendala sekali sekala untuk mengecas diri semula walaupun ini bermakna anda terpaksa menutup notifikasi fon buat sementara.
10. Pemasaran
Ini adalah perbelanjaan yang perlu. Bagaimanapun, kalau tidak diuruskan dengan baik, ia boleh mengakibatkan keperitan kewangan kepada syarikat anda. Tidak ramai yang menerima pulangan daripada pelaburan yang sepatutnya daripada perbelanjaan ini.

Pemasaran perlu dipacu data. Fahamkan corong jualan dan buat penambahbaikan terhadapnya. Pada kala yang sesuai, buatlah penyumberluaran tugasan walaupun anda boleh melakukannya sendiri.

Menugaskan kerja dan penyumberluaran akan membolehkan anda memberi fokus kepada perkara-perkara yang lebih penting.

Kadang-kadang anda mungkin mendapati pasaran anda belum bersedia untuk menerima penyelesaian inovatif bagi masalah seharian. Ada yang gembira berhadapan isu semasa.

Terus mengajar pasaran sasaran anda dan jangan menyerah. Terus mengemaskini progres anda sehingga nilai anda dalam perniagaan terang dan jelas.

__alt__

# data[].attributes.attachment_link.title
10 Cabaran Yang Dihadapi Perniagaan Permulaan Dan Cara Mengatasinya

# data[].attributes.attachment_link.description
Memulakan sebuah perniagaan ada cabaran-cabarannya. Leaderonomics sempat bertemu beberapa pemimpin syarikat permulaan yang berkongsi tentang cabaran-cabaran yang dihadapi dan cara mengatasinya. 1. Membina pasukan Anda memerlukan sebuah pasukan yang berupaya menguruskan syarikat permulaan itu bersama anda. Mereka perlu berupaya menggalas beberapa tanggungjawab pada masa yang sama dan yang boleh bekerja tanpa bimbingan.

# data[].attributes.attachment_link.readable_text
Menjadi seorang usahawan dilihat sebagai alternatif terbaik untuk mencari punca pendapatan. Usahawan selalunya dilihat sebagai mereka yang ada kemampuan dari segi kewangan dan juga masa di mana mereka diibaratkan sebagai 'majikan kepada diri sendiri'.

Status 'bisnes sendiri' selalu menjadi impian ramai orang. Dengan keadaan ekonomi yang tidak kuat, ramai yang mula terlibat dalam perniagaan sama ada secara sepenuh masa, sambilan, secara online atau dengan memiliki kedai fizikal.

Malangnya, tak ramai usahawan yang baru setahun jagung usianya ini tahu bahawa hanya 80% peratus usahawan baru, boleh bertahan sehingga setahun usia perniagaan mereka, dan hanya 50% peratus usahawan mampu bertahan sehingga mencecah 3 tahun usia perniagaan.

Ramai yang kecundang di awal perjalanan dan kembali bekerja. Ini kerana cabaran dalam dunia keusahawanan sebenarnya sangat tinggi. Ianya melibatkan cabaran mental, fizikal dan tentangan dari pelbahai sudut! Itu realitinya dunia keusahawanan.

Berapa ramai dari anda yang pernah berniaga kecil-kecilan dan selepas beberapa lama, terpaksa menutup perniagaan? Berapa ramai dari anda yang tak sanggup untuk berusaha keras seperti usahawan yang sedia ada? Berapa ramai dari anda yang pernah memulakan perniagaan sambilan tapi sampai ke sudah hasilnya 'sambil-sambil' sahaja?

Kata Dr Azizan Osman, "Sangat mudah nak buka bisnes, pergi sahaja ke Suruhanjaya Syarikat Malaysia, dan dah boleh daftar bisnes, tapi yang susahnya ialah untuk sustainkan bisnes, lebih-lebih lagi nak tempuhi fasa pertama dan anda tak memiliki ilmu yang cukup."

Kami nak kongsikan dengan anda 5 cabaran yang anda sebagai usahawan baru akan hadapi bila memulakan bisnes.
1. Cabaran berhubungan dengan orang lain
Bila ada bisnes, anda mesti berhubung dengan orang lain. Ini adalah termasuk pelanggan, pembekal, pengeluar, keluarga anda sendiri dan orang sekeliling. Cara anda berurusan dengan mereka menentukan kredibiliti anda sebagai usahawan. Ada orang sangat pandai berurusan dengan pelanggan, tetapi gagal untuk menyakinkan keluarga kenapa mereka mahu memulakan bisnes mereka.

Ada orang yang mendapat sokongan keluarga dan orang terdekat untuk memulakan bisnes tapi gagal untuk membina hubungan baik dengan pelanggan. Anda juga perlu tahu bagaimana untuk berurusan dengan vendor, pembekal dan pengeluar, bagaimana nak membina hubungan yang dapat memberi faedah jangka panjang kepada anda dan mereka.
2. Cabaran dengan pesaing
Pesaing bukan musuh. Itu pun jika anda pandai berurusan dengan mereka. Kesilapan ramai usahawan buat ialah bermusuh dengan pesaing. Sehingga ada yang sanggup lakukan perkara di luar batasan agama.

Pesaing sebenarnya boleh dijadikan guru. Pesaing juga boleh dijadikan 'business partner'. Bahkan, pesaing boleh juga dijadikan sebagai satu cabaran yang sihat untuk jadikan kita lebih baik dari hari ke hari. Isunya bagaimana kita nak menguruskan persaingan ini dengan cara terbaik supaya ianya tak memakan diri kita sendiri? Anda perlu bijak dan pandai berkomunikasi.
3. Cabaran menguruskan duit bisnes
Berapa ramai dari anda yang pernah berniaga sebelum ini, tapi kerap gagal? Apa puncanya? Kesilapan ramai usahawan buat ialah mereka gagal untuk menguruskan duit bisnes mereka. Bila mereka dah mula nampak duit masuk, cabaran mengawal nafsu berbelanja menjadi faktor utama kerana mereka tak sedar duit bisnes yang masuk bukan duit mereka 100% peratus.

Bila gagal urus duit bisnes, mereka akan mengalami masalah untuk kekurangan tunai atau cashflow yang perlu mereka gunakan untuk memastikan operasi bisnes berjalan lancar. Mereka akan ada masalah nak beli stok, nak tambah stok, nak bayar gaji pekerja, nak bayar kos operasi bisnes dan lain-lain lagi. Silap-silap ini boleh menyebabkan usahawan terpaksa berhutang.
4. Cabaran dalam pemasaran
Usahawan kena tahu ilmu pemasaran. Cabaran yang dihadapi oleh usahawan ialah sama ada mereka tak tahu langsung macam mana nak buat marketing, tak tahu macam mana nak buat marketing dengan kos yang efektif, atau mereka hanya buat marketing ikut-ikut orang. Mereka tak ada target untuk setiap strategi marketing yang mereka nak guna.
5. Cabaran dalam menguruskan stok
Paling malang bila mereka buat kesilapan dengan mengeluarkan kos yang tinggi untuk buat marketing, tetapi tidak berhasil dan tidak membantu dalam peningkatan jualan.

Sepanjang kami mengadakan program untuk membantu usahawan, kami dapati situasi yang selalu dihadapi oleh peserta program marketing kami ialah, selepas mereka aplikasikan ilmu marketing, mereka akan ada masalah menguruskan stok.

Stok habis dan susah nak restok, supplier yang tak mampu mengeluarkan stok seperti jumlah yang dipinta dan stok yang tak mengikut permintaan. Ada juga usahawan yang tak ada ilmu marketing yang betul terpaksa menyimpan lebihan stok yang banyak kerana tidak tahu macam mana nak menghabiskannya. Stok yang tidak dicairkan atau tak terjual akan mengganggu aliran tunai bisnes.

Bisnes itu bagus, tapi bisnes tanpa ilmu hanya akan membuatkan kehidupan anda semakin susah dan bermasalah. Sebelum kita terlalu teruja nak bergelar usahawan berjaya, pastikan kita ada ilmu terlebih dahulu dan bersedia untuk hadapi cabaran dalam dunia bisnes.

# data[].attributes.attachment_link.description
Menjadi seorang usahawan dilihat sebagai alternatif terbaik untuk mencari punca pendapatan. Usahawan selalunya dilihat sebagai mereka yang ada kemampuan dari segi kewangan dan juga masa di mana mereka diibaratkan sebagai 'majikan kepada diri sendiri'. Status 'bisnes sendiri' selalu menjadi impian ramai orang. Dengan keadaan ekonomi yang tidak kuat, ramai yang mula terlibat dalam perniagaan sama [...]

# data[].attributes.attachment_link.provider_name
DIYPrintingSupply.com Malay Blog - Informasi Untuk Bisnes Cetakan Cenderahati

# data[].attributes.attachment_link.readable_text
Apabila anda memulakan sesebuah perniagaan, anda mesti mempunyai kemahiran perniagaan yang berkaitan untuk memastikan perniagaan anda sentiasa di landasan yang betul untuk mencapai matlamat perniagaan dari masa ke semasa.

Dalam artikel ini, kami akan kongsikan 5 jenis kemahiran perniagaan yang perlu ada bagi sesiapa yang ingin berjaya dalam perniagaan mereka. Berikut adalah lima kemahiran perniagaan tersebut:

Kemahiran Komunikasi - Kemahiran berkomunikasi dengan baik adalah satu kemahiran yang boleh diperbaiki dari masa ke semasa. Komunikasi dengan betul dan tepat akan memudahkan pelanggan anda untu kemahami apa yang perniagaan anda tawarkan. Komunikasi yang baik juga amat penting dalam sesebuah organisasi dimana setiap perbincangan akan menghasilkan kata sepakat yang baik.

Kemahiran Kepimpinan - Kepimpinan adalah mengenai motivasi, sikap, dan mengambil alih. Jika anda sebagai pengurus dapat memimpin anak buah anda mencapai matlamat kerja, ini bermakna anda mempunyai ciri-ciri pemimpin yang hebat. Sebaiknya sebagai pemimpin, anda juga haruslah turun padang bersama anak buah anda untuk memberikan contoh dan semangat yang baik kepada mereka supaya menjadi lebih produktif.

Kemahiran Perakaunan - Sebab utama anda memulakan perniagaan adalah untuk menjana keuntungan. Disebabkan itu, kemahiran perakaunan adalah sangat penting untuk memastikan kewangan perniagaan anda sentiasa stabil dan mencukupi bagi menampung aktiviti-aktiviti perniagaan anda yang lain. Kemahiran ini juga perlu ada untuk mengelakkan anda ditipu oleh pihak-pihak yang tidak bertanggungjawab.

Kemahiran Pemasaran - Asas pemasaran adalah sangat penting kerana ianya dapat membantu untuk meningkatkan potensi belian untuk produk anda. Anda perlu tahu apakah jenis kempen yang bersesuaian untuk produk anda. Kempen pemasaran yang hebat dapat membantu untuk memperkenalkan produk-produk anda kepada pasaran sasaran anda.

Kemahiran Mengatur - Samada syarikat besar atau kecil, kemahiran dalam susun atur perancangan adalah sangat penting. Ini kerana, jika anda tidak bijak dalam mengatur hala tuju syarikat, sukar untuk anda mencapai target yang telah anda letakkan.

Walaubagaimanapun, jangan berasa rendah diri jika pada masa ini anda tidak mempunyai semua kemahiran ini. Kemahiran adalah sesuatu yang kita boleh belajar setiap hari. Anda boleh mula hari ini dengan mengambil kursus-kursus perniagaan yang boleh didapati samada menerusi online atau offline. Belajar dari pakar adalah cara yang paling cepat.
Ingin Mulakan Perniagaan Percetakkan Dengan Kos Pemulaan yang Rendah?? Klik di Sini untuk Info Penuh!!

# data[].attributes.attachment_link.title
5 Jenis Kemahiran Untuk Berniaga Bagi Peniaga Yang Bijak Dan Berjaya - DIYPrintingSupply.com Malay Blog - Informasi Untuk Bisnes Cetakan Cenderahati

# data[].attributes.attachment_link.description
Apabila anda memulakan sesebuah perniagaan, anda mesti mempunyai kemahiran perniagaan yang berkaitan untuk memastikan perniagaan anda sentiasa di landasan yang betul untuk mencapai matlamat perniagaan dari masa ke semasa. Dalam artikel ini, kami akan kongsikan 5 jenis kemahiran perniagaan yang pe